open-index/open-wikipedia-markdown huggingface dataset:
Υποβρύχιο Κ-19: Ο Φονιάς

Το ***Υποβρύχιο Κ-19: Ο Φονιάς*** (αγγλικά: ***K-19: The Widowmaker***), είναι κινηματογραφική ταινία αμερικανικής παραγωγής, του 2002 σε σκηνοθεσία Κάθριν Μπίγκελοου, και σενάριο Λούις Νάουρα και Κρίστοφερ Κάιλ, με πρωταγωνιστές τον Χάρισον Φορντ και τον Λίαμ Νίσον.

## Πλοκή
Βρισκόμαστε στο 1961 και ο Ψυχρός Πόλεμος μεταξύ της Σοβιετικής Ένωσης και των ΗΠΑ βρίσκεται στο αποκορύφωμά του.

Το πυρηνικό υποβρύχιο Κ-19, το καμάρι του Σοβιετικού στόλου, ξεκινά το παρθενικό του ταξίδι με μυστική αποστολή, παρά τα μηχανικά προβλήματα που έχουν διαπιστωθεί. Ένας νέος καπετάνιος αναλαμβάνει καθήκοντα (Χάρισον Φορντ). Όταν εν μέσω του ωκεανού διαπιστώνεται μια σοβαρή βλάβη, το υποβρύχιο μετατρέπεται σε κινούμενη πυρηνική βόμβα αφού η διαρροή ραδιενέργειας θα προκαλέσει την αφορμή πυρηνικού πολέμου ανάμεσα στις δύο υπερδυνάμεις.

## Ηθοποιοί και Χαρακτήρες
*Χάρισον Φορντ στο ρόλο του Καπετάνιου 2ου Βαθμού Αλεξέι Βοστρίκοβ, Διοικητής
*Λίαμ Νίσον στο ρόλο του Καπετάνιου 3ου Βαθμού Μιχαήλ "Μίσα" Πολένιν, Σύμβουλος
*Πίτερ Σάρσγκααρντ στο ρόλο του Υπολοχαγού Βαντίμ Ράντσενκο, Αξιωματικός Αντιδραστήρα
*Τζος Άκλαντ στο ρόλο του Μάρσαλ Ζελεντζοβ 
*Τζον Σράπνελ στο ρόλο του Ναύαρχου Μπράτιβ
*Ντοναλντ Σάμπτερ στο ρόλο του Καπετάνιου 3ου Βαθμού Γεννάδι Σάβραν, Ιατρικός Λειτουργός
*Τιμ Γούντγουαρντ στο ρόλο του Υποναύαρχου Κονσταντίν Πατρόνοβ
*Στιβ Νίκολσον στο ρόλο του Καπετάνιου 3ου Βαθμού Γιούρι Ντεμίτσεβ, Διευθυντής Τορπίλης
*Ράβιλ Ισίανοβ στο ρόλο του Καπετάνιου 3ου Βαθμού Ιγκόρ Σάσλοβ, Πολιτικός Αξιωματούχος
*Κρίστιαν Καμάργκο στο ρόλο του Υπαξιωματικού Πάβελ Λόκτεβ, Ανώτερος Τεχνικός Αντιδραστήρα
*Τζωρτζ Αντόν στο ρόλο του Καπετάνιου-Υπολοχαγού Κονσταντίν Πολιάνσκι, Αξιωματικός Πυραύλου
*Τζέιμς Φράνσις Γκίντι στο ρόλο του Ναυτικού Ανατόλι Σούμπατσεβ, Τεχνικός Αντιδραστήρα

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2002
Κατηγορία:Ταινίες παραγωγής Paramount Pictures
Κατηγορία:Αμερικανικές θρίλερ ταινίες
Κατηγορία:Αγγλόφωνες ταινίες
Κατηγορία:Καναδικές ταινίες
Κατηγορία:Γερμανικές ταινίες
Κατηγορία:Βρετανικές ταινίες της δεκαετίας 2000
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Βρετανικές θρίλερ ταινίες
Κατηγορία:Γερμανικές θρίλερ ταινίες
Κατηγορία:Καναδικές θρίλερ ταινίες
Κατηγορία:Ταινίες σε σκηνοθεσία Κάθριν Μπίγκελοου
Σάλμα Χάγιεκ

Η **Σάλμα Χάγιεκ Χιμένες** (ισπανικά: *Salma Hayek Jiménez*, γενν. 2 Σεπτεμβρίου 1966) είναι Μεξικανή ηθοποιός. 

## Βιογραφία
Γεννήθηκε στις 2 Σεπτεμβρίου του 1966 στο Μεξικό. Κόρη ενός Λιβανέζου πατέρα και μιας Ισπανίδας μητέρας, καθιερώθηκε ως η πρώτη Μεξικανή ηθοποιός που έγινε αναγνωρίσιμη στα κινηματογραφικά στούντιο του Χόλυγουντ, έπειτα από την Ντολόρες Ντελ Ρίο. Στα πρώτα της βήματα στην υποκριτική, εξελίχθηκε ως αναγνωρίσιμη ηθοποιός σαπουνόπερας στο Μεξικό, ενώ λίγα χρόνια αργότερα, αποφάσισε να μεταβεί στο Λος Άντζελες. Εκεί την ανακαλύπτει ο σκηνοθέτης Ρόμπερτ Ροντρίγκεζ και κερδίζει τον πρωταγωνιστικό της ρόλο στην ταινία Ντεσπεράντο. Η επιτυχία της ταινίας την βοήθησε ώστε να καθιερωθεί στον χώρο. Η μέγιστη διάκρισή της, ήταν η υποψηφιότητά της για το βραβείο Όσκαρ Α' Γυναικείου Ρόλου στην ταινία Φρίντα το 2002.

Τον Ιανουάριο του 2012, τιμήθηκε από τον Πρόεδρο της Γαλλικής Δημοκρατίας Νικολά Σαρκοζί με το παράσημο της *Λεγεώνας της Τιμής*, σε ειδική εκδήλωση μαζί τον σύζυγό της Φρανσουά Πινό, με το οποίο σήμερα έχει μια κόρη.

## Ταινίες
* La chispa de la vida (2011)
* Americano (2011)
* Puss in Boots (2011)
* Grown Ups (2010)
* Cirque Du Freak: The Vampire's Assistant (2009)
* Across the Universe (2007)
* "Ugly Betty" (2006-2007)
* Lonely Hearts (2006)
* Ask the Dust (2006)
* Bandidas (2006)
* Sian Ka'an (2005)
* After the Sunset (2004)
* Κάποτε στο Μεξικό (2003)
* Spy Kids 3-D: Game Over (2003)
* "Saturday Night Live" (2003)
* Frida (2002)
* In the Time of the Butterflies (2001)
* Hotel (2001)
* Traffic (2000)
* Gran vida, La (2000)
* Chain of Fools (2000)
* Timecode (2000)
* Wild Wild West (1999)
* Coronel no tiene quien le escriba, El (1999)
* Dogma (1999)
* The Faculty (1998)
* The Velocity of Gary (1998)
* 54 (1998)
* Breaking Up (1997)
* The Hunchback (1997)
* Fools Rush In (1997)
* Sistole Diastole (1997)
* Fled (1996)
* From Dusk Till Dawn (1996)
* "Vuelo del águila, El" (1996)
* Follow Me Home (1996)
* Fair Game (1995)
* Four Rooms (1995)
* Ντεσπεράντο (1995)
* Callejón de los milagros (1995)
* Roadracers (1994)
* "Rebel Highway" (1994)
* Cherry Street, South of Main (1994)
* "The Sinbad Show" (1993)
* Mi vida loca (1993)
* "Nurses" (1992)
* "Dream On" (1992)
* "Street Justice" 1992)
* "Teresa" (1989)
* "Nuevo amanecer, Un" (1988)

## Παραπομπές


## Εξωτερικοί σύνδεσμοι

* Η 

Κατηγορία:Ιππότες της Λεγεώνας της Τιμής
Κατηγορία:Αμερικανίδες ηθοποιοί κινηματογράφου
Κατηγορία:Μεξικανές ηθοποιοί κινηματογράφου
Κατηγορία:Πολιτογραφημένοι πολίτες των Ηνωμένων Πολιτειών
Ακρόσωμα

Το **ακρόσωμα** είναι ένα κυτταρικό οργανίδιο το οποίο απαντάται στα σπερματοζωάρια πολλών ζώων. Συγκεκριμένα βρίσκεται στο πρόσθιο τμήμα της κεφαλής του σπερματοζωαρίου και είναι ένα είδος εξειδικευμένου μεμβρανικού κυστιδίου, το οποίο ομοιάζει με πώμα, και προέρχεται από το Σωμάτιο Golgi. Η δημιουργία του ακροσώματος ολοκληρώνεται κατά τη διάρκεια της ωρίμανσης των όρχεων. Σε άλλα θηλαστικά το ακρόσωμα περιέχει πεπτικά ένζυμα, όπως η υαλουρονιδάση και η ακροσίνη.

thumb|center|550px|<Center>Ανθρώπινο σπερματοζωάριο</Center>

## Παραπομπές


Κατηγορία:Κυτταρικά οργανίδια
Κατηγορία:Ανδρολογία
Παντελής Οικονόμου

Ο **Παντελής Οικονόμου** (γενν. στην Αθήνα, 20 Δεκεμβρίου 1950) είναι Έλληνας πολιτικός και πρώην αναπληρωτής υπουργός Οικονομικών. 

## Βιογραφικά στοιχεία
Γεννήθηκε στην Αθήνα το 1950. Είναι πτυχιούχος Μαθηματικών του Πανεπιστημίου Αθηνών και μεταπτυχιακό (Master of Science) στην  Επιχειρησιακή Έρευνα (Operational Research) του Πανεπιστημίου του Σάσσεξ (University of Sussex). Έχει δεκαπέντε χρόνια επαγγελματικής δραστηριότητας ως διευθυντικό στέλεχος σε ελληνικές και ξένες επιχειρήσεις, ενώ τα τελευταία χρόνια δραστηριοποιείται επαγγελματικά ως σύμβουλος επιχειρήσεων.

Έχει αναπτύξει πολιτική δραστηριότητα από το 1974 ως μέλος του Πανελληνίου Σοσιαλιστικού Κινήματος (ΠΑΣΟΚ). Έχει διατελέσει μέλος της Κεντρικής Επιτροπής από το 1ο Συνέδριο του ΠΑΣΟΚ το 1984 και του Εκτελεστικού Γραφείου από το 1989. Στις εθνικές εκλογές του Σεπτεμβρίου του 1996, εκλέχτηκε βουλευτής με το ΠΑΣΟΚ στην εκλογική περιφέρεια Α΄ Αθηνών.

Διατέλεσε γραμματέας της Κοινοβουλευτικής Επιτροπής Εξωτερικής Πολιτικής και Άμυνας, μέλος των Επιτροπών Θεσμών και Διαφάνειας και Ευρωπαϊκών Υποθέσεων. Ήταν επίσης Πρόεδρος της Κοινοβουλευτικής Ομάδας Φιλίας με το Κοινοβούλιο της Ρωσικής Ομοσπονδίας.

Σήμερα είναι μέλος του Εθνικού Συμβουλίου του ΠΑΣΟΚ. Το 2001 πρωτοστάτησε στην ίδρυση του πρώτου εσωκομματικού ρεύματος του κινήματος, των *Ελλήνων Σοσιαλιστών*, των οποίων είναι σήμερα εκπρόσωπος. Δραστηριοποιείται στους κόλπους της *Ελληνικής Δημοκρατικής Εταιρίας* (ΕΔΕΤ), χώρου πολιτικής διάσκεψης και δράσης.

## Εξωτερικοί σύνδεσμοι
* Επίσημη ιστοσελίδα

Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες αναπληρωτές υπουργοί Οικονομικών
Λυσόσωμα

Τα **λυσοσώματα** είναι οργανίδια του κυττάρου που περιέχουν τα πεπτικά ένζυμα υδρολάσες. Τα ένζυμα αυτά διασπούν τα υπερεπαρκή οργανίδια, τμήματα τροφής, ενκυτωμένους ιούς και βακτήρια. Η βιολογική μεμβράνη που περικλείει τα λυσοσώματα
εμποδίζει την έξοδο των πεπτικών ενζύμων έξω από αυτά και την καταστροφή του κυττάρου. Τα λυσοσώματα συνδέονται με τα κενοτόπια, μεταφέρουν τα πεπτικά τους ένζυμα σε αυτά για την αποδομή των αποθηκευμένων ουσιών στα κενοτόπια. Ο όρος λυσόσωμα προέρχεται από τις Ελληνικές λέξεις *Λύσις* και *σώμα*. Χαρακτηρίζονται συχνά σαν *σάκοι αυτοκτονίας* από τους βιολόγους λόγω του ρόλου τους στην αυτόλυση. Τα λυσοσώματα ανακαλύφθηκαν από τον Βέλγο κυτταρολόγο Κριστιάν ντε Ντιβ (Christian de Duve) το 1949

## Ένζυμα
Κάποια σημαντικά ένζυμα που απαντώνται στα λυσοσώματα είναι:
* Λιπάσες, που διασπούν λίπη,
* Σακχαράσες, που διασπούν υδατάνθρακες (π.χ., σάκχαρα),
* Πρωτεάσες, που διασπούν πρωτείνες,
* Νουκλεάσες, που διασπούν νουκλεϊκά οξέα.
* Φωσφατάσες, που διασπούν μονοεστέρες φωσφορικού οξέος

## Εξωτερικοί σύνδεσμοι
* 3D structures of proteins associated with lysosome membrane

## Παραπομπές


Κατηγορία:Κυτταρικά οργανίδια
Ενδόσωμα

Στην βιολογία, το **ενδόσωμα** είναι ένας σχηματισμός (κοιλότητα) που απαντάται στην κυτταρική μεμβράνη κύτταρων. Πολλά ενδοκυτταρικά κυστίδια προέρχονται από την πλασματική μεμβράνη μετεφέρονται σε ένα ενδόσωμα και ενώνονται με αυτό. Τα ενδοσώματα είναι εν μέρει υπεύθυνα για την διαλογή των ενδοκυτωμένων υλικών πριν την μεταφορά τους στα λυσοσώματα. Αυτό επιτρέπει κάποια υλικά να επιστρέψουν στην πλασματική μεμβράνη. Στα ενδοσώματα μεταφέρονται και τα κυστίδια κλαθρίνης. 

## Πηγές
* 

## Εξωτερικοί σύνδεσμοι
* 3D structures of some proteins associated with endosome membrane

Κατηγορία:Κυτταρικά οργανίδια
Σωμάτιο Golgi

thumb|315px|Μικρογραφία του σωματίου Γκόλτζι
thumb|315px|Διάγραμμα της εκκριτικής διαδικασίας από το ενδοπλασματικό δίκτυο (πορτοκαλί χρώμα) και του σωματίου Γκόλτζι (ροζ χρώμα)
Το **σωμάτιο ''Γκόλτζι*** ή *'Golgi** (επίσης ονομάζεται και **σύστημα *Γκόλτζι/Golgi***, ή **σύμπλεγμα *Γκόλτζι/Golgi***, ή **συσκευή *Γκόλτζι/Golgi***, ή **δικτυόσωμα*') είναι ένα [[οργανίδιο]] που απαντάται στα [[ευκαρυωτικά κύτταρα]]. Ανακαλύφθηκε το [[1898]] από τον Ιταλό ιατρό [[Καμίλλο Γκόλτζι|Καμίλο Γκόλτζι]] και ονομάστηκε έτσι προς τιμήν του. Ορίσθηκε όμως με μεγαλύτερη σαφήνεια μεταγενέστερα με τη βοήθεια του [[ηλεκτρονικό μικροσκόπιο|ηλεκτρονικού μικροσκοπίου]]. Η πρωταρχική λειτουργία του σωματίου είναι να επεξεργάζεται και να πακετάρει [[μακρομόρια]] που συντίθενται στο [[κύτταρο]] ιδιαίτερα [[πρωτεΐνη|πρωτεΐνες]] και [[λιπίδια]]. Το σωμάτιο αποτελεί τμήμα του ενδομεμβρανικού συστήματος που απαντάται στα ευκαρυωτικά κύτταρα.

== Δομή ==
Το σωμάτιο Γκόλτζι αποτελείται από μια σειρά κυτταρικών [[οργανίδιο|οργανιδίων]] που συντίθενται από μια δεσμίδα κυστιδίων - σάκων, που συνδέονται με την [[κυτταροπλασματική μεμβράνη]], οι οποίοι είναι γνωστοί ως ασκίδια ή δεξαμενές. Συνήθως παρατηρούνται 5-8 τέτοιοι σχηματισμοί αλλά μπορεί να αριθμούν μέχρι και 60, όπως έχει παρατηρηθεί . Οι μεμβράνες του εξοπλισμού Γκόλτζι δημιουργούνται από κυστίδια που αποσπώνται από το [[ενδοπλασματικό δίκτυο]] και τα «εκκριτικά» [[κυστίδια]] σχηματίζονται από τον εξοπλισμό ο οποίος  κινείται προς την περιφέρεια του κυττάρου και μπορεί να εκτελεί [[εξωκύττωση]]. 

Το σύστημα έχει 4 λειτουργικές  περιοχές: το δίκτυο *υπερ-Γκόλτζι (cis-Golgi)*, το *μεσο-Γκόλτζι (medial*-*Golgi*), το *ενδο-Γκόλτζι (endo*-*Golgi*), και το δίκτυο *δια-Γκόλτζι (trans*-*Golgi*). Τα κυστίδια από το ενδοπλασματικό δίκτυο ενώνονται στη σχηματίζουσα *υπερ-Γκόλτζι* (cis-Golgi) περιοχή και στη συνέχεια συνεχίζουν μέχρι την ωριμάζουσα *δια-Γκόλτζι (trans*-*Golgi*) περιοχή. Από εκεί και έπειτα στέλνονται στον προγραμματισμένο τους προορισμό. Κάθε περιοχή περιέχει διαφορετικά [[ένζυμο|ένζυμα]] τα οποία εκλεκτικά διαφοροποιούν τα περιεχόμενά τους εξαρτάται από πού προοριζόταν να χρησιμοποιηθούν .

Ο εξοπλισμός *Γκόλτζι'' γενικά πιστεύεται πως παίζει ρόλο αποθήκης, ενώ παράλληλα επιτρέπει τη συνένωση των απλών μορίων σε πιο σύνθετα, όπως για παράδειγμα τη συνένωση υδατανθράκων και πρωτεϊνών σε γλυκοπρωτεΐνες.

## Εξωτερικοί σύνδεσμοι
* Golgi antibody 
* Golgi Complex: Structure and Function
* Golgi Complex

## Παραπομπές


Κατηγορία:Κυτταρικά οργανίδια
Παρενθέσωμα

[μικρογραφία|Στις υφές των βασιδιομυκήτων '''παρενθεσώματα''' (1) κρύβουν ένα [δολίπορο διάφραγμα (2) γύρω από τον πόρο του διαφράγματος δημιουργείται ένα "δαχτυλίδι" σε σχήμα βαρελιού (3) Ο κυτταρικός τοίχος. Το παρενθέσωμα είναι διάτρητο έτσι ώστε να επιτρέπεται η κυκλοφορία του κυτταροπλάσματος ανάμεσα στο (4) και (5).

1) Παρενθέσωμα

(2) Κεντρικός πόρος

(3) Κυτταρικό τοίχωμα της υφής

(4) & (5) Όμορα κύτταρα της υφής]]
**Παρενθεσώματα** ονομάζονται μικροσκοπικές δομές (δηλ. οργανίδια) που έχουν βρεθεί στα κύτταρα της συνομοταξίας των βασιδιομυκήτων. Όπως το όνομά τους αποκαλύπτει, οι σχηματισμοί αυτοί έχουν σχήμα *παρενθέσεως* και βρίσκονται εκατέρωθεν του διαφράγματος που διαχωρίζει τα κύτταρα στις υφές του μύκητα. Εντός του παρενθεσώματος εντοπίζεται το δολίπορο διάφραγμα, το οποίο είναι διάτρητο και επιτρέπει την κυκλοφορία του κυτταροπλάσματατος ανάμεσα στα κύτταρα των  υφών.   Η λειτουργία τους δεν έχει ακόμα αποκαλυφθεί όπως επίσης και ή ακριβής σύνθεσή τους. Η ποικιλία στην εμφάνισή τους είναι χρήσιμη στον διαχωρισμό των διαφορετικών ποικιλιών μυκήτων μεταξύ τους.

μικρογραφία|Διαφορετικοί τύποι δολίπορων διαφραγμάτων

## Αναφορές
* Müller W. H. et al., Structural differences between two types of basidiomycete septal pore caps, *Microbiology* 1998 Jul; **144** (Pt 7):1721-30.

Κατηγορία:Κυτταρικά οργανίδια
Κατηγορία:Μυκητιακή μορφολογία και ανατομία
Πανεπιστήμιο του Μπέρμιγχαμ

Το **Πανεπιστήμιο του Μπέρμιγχαμ** είναι ένα Αγγλικό πανεπιστήμιο στην πόλη του Μπέρμιγχαμ.

Ιδρύθηκε το 1900 σαν διάδοχος του Πολυτεχνίου Mason, και έχει ρίζες στην Ιατρική Σχολή του Μπέρμιγχαμ του 1825. Υποστηρίζεται ότι είναι το πρώτο «red-brick» πανεπιστήμιο. Αυτό είναι ανοικτό σε συζήτηση, ωστόσο, διότι το πανεπιστήμιο Victoria του Μάντσεστερ έκανε σημαντική πρόοδο προς το σχηματισμό του το 1851 αλλά δεν έλαβε επίσημη αναγνώριση ως το 1903.

Το πανεπιστήμιο είναι μέλος του ομίλου ερευνητικών πανεπιστημίων Russel Group όπως επίσης και μέλος του Universitas 21. Αυτή τη στιγμή έχει πάνω από 18.000 προπτυχιακούς φοιτητές και πάνω από 11.000 μεταπτυχιακούς.



Μπερμιγχαμ
Μελανόσωμα

Το **μελανόσωμα** είναι ένα οργανίδιο που περιέχει μελανίνη, η πιο συχνά απαντούμενη ουσία που απορροφά το φως στο ζωικό βασίλειο. 
Τα κύτταρα που παράγουν τα μελανοσώματα ονομάζονται μελανοκύτταρα, ενώ τα κύτταρα που εγκυτώνουν τα μελανοσώματα ονομάζονταιν μελανοφάγοι.

## Σχήμα
Τα μελανοσώματα συνδέονται με μια μεμβράνη λιπιδίων με το γύρω περιβάλλον τους και είναι γενικά σφαιρικά, ωοειδή ή μακρόστενα.
Το σχήμα τους είναι συγκεκριμένο σε κάθε είδος και κυτταρικό τύπο. Έχουν μία χαρακτηριστική δομή σε εικόνες ηλεκτρονικού μικροσκοπίου, η οποία ποικίλει ανάλογα με την ωριμότητα του μελανοσώματος, και για ερευνητικούς λόγους χρησιμοποιείται ένα νουμερικό σύστημα για τις διάφορες φάσεις της ζωής του.

## Σύνθεση της μελανίνης
Η παραγωγή της χρωστικής της μελανίνης εξαρτάται σε μία σειρά ενζύμων τις τυροσινάσες οι οποίες συνθέτουν το μεγάλο πολυμερές της μελανίνης. Πριν την ώριμη φάση τους τα μελανοσώματα ονομάζονται *προ-μελανοσώματα*. Η δυσλειτουργία τους ή η απουσία των ενζύμων που συνθέτουν την μελανίνη έχει σαν αποτέλεσμα την ασθένεια που ονομάζεται αλμπινισμός.

## Αναφορές
* Fowler, et al. PLoS Biol. 2005 Nov 29;4(1)

Κατηγορία:Κυτταρικά οργανίδια
Αμβροσία

μικρογραφία|Η τροφή των Ολύμπιων Θεών (1530), φαγεντιανό πιάτο που αποδίδεται στον Νίκολα ντα Ουρμπίνο.
Η **αμβροσία** ήταν η τροφή των αθανάτων, σύμφωνα με την ελληνική μυθολογία. Η λέξη προέρχεται από το στερητικό *α-* και τη λέξη *βροτός* (θνητός) και δηλώνει καθετί που δίνει ή διατηρεί την αθανασία. Σύμφωνα με τον Όμηρο, το ποτό των θεών ονομάζεται νέκταρ και η τροφή τους αμβροσία. Όμως αμβροσία ονομαζόταν και η τροφή των ίππων των θεών, καθώς και η αλοιφή με την οποία διατηρούσαν το σώμα τους νέο και άλειφαν τους νεκρούς για να μην αποσυντεθούν. *Άμβροτα* ή *αμβρόσια* ονομάζονταν και τα ρούχα, τα πέδιλα και άλλα αντικείμενα των θεών, με την έννοια της αφθαρσίας τους. Οι θνητοί δεν μπορούσαν να γευτούν την αμβροσία &mdash; που ήταν «εννέα φορές πιο γλυκιά από μέλι» &mdash; 

## Δείτε επίσης
* Ο αστεροειδής **[[193 Αμβροσία]]** πήρε το όνομά του από τη μυθική αυτή θεϊκή τροφή.

## Εξωτερικοί σύνδεσμοι
* 
* 

Αμβροσια
Κατηγορία:Κουζίνα της αρχαίας Ελλάδας
Κατηγορία:Όλυμπος
Κατηγορία:Δώδεκα θεοί του Ολύμπου
Πλαστίδιο

Τα **[[πλαστίδια]]** είναι σημαντικά οργανίδια που απαντώνται στα φυτά και στα φύκη, έχουν διάμετρο 3-6 μικρομέτρων και φέρουν διπλή μεμβράνη.

## Πλαστίδια στα φυτά
Τα πλαστίδια είναι υπεύθυνα τόσο για την φωτοσύνθεση, όσο και την αποθήκευση προϊόντων όπως το άμυλο καθώς και για τη σύνθεση πολλών τάξεων ουσιών όπως λιπαρά οξέα και τερπένια τα οποία είναι απραίτητα στους οργανισμούς για την δημιουργία δομικών μονάδων του κυττάρων και γενικότερα στην ανάπτυξη των φυτών. 
Ανάλογα με τη μορφολογία και τη λειτουργία τους, τα πλαστίδια έχουν τη δυνατότητα να διαφοροποιούνται ή να επαναδιαφοροποιούνται ανάμεσα σε πολλές μορφές που λαμβάνουν ανάλογα με τον εκάστοτε ρόλο τους. Όλα τα πλαστίδια προέρχονται από τα *προπλαστίδια* τα οποία βρίσκονται στα μερισματικά μέρη του φυτού. Τα *προπλαστίδια* και οι νέοι χλωροπλάστες συνήθως διαιρούνται σε μερικές μορφές ανάλογα με τον εκάστοτε ρόλο τους. Τα αδιαφοροποίητα πλαστίδια (*προπλαστίδια*) μπορούν να εξελιχτούν στα εξής πλαστίδια:

* Χλωροπλάστες: για τη φωτοσύνθεση
* Χρωμοπλάστες: για τη σύνθεση χρωστικών και αποθήκευση
* Λευκοπλάστες: για την παραγωγή τερπενίων
** Αμυλοπλάστες: για την αποθήκευση αμύλου
*** Στατόλιθοι: για την ανίχνευση της βαρύτητας
** Ελαιοπλάστες: για την αποθήκευση λίπους
** Πρωτεινοπλάστες: για την αποθήκευση και διαφοροποίηση πρωτεϊνών

Κάθε πλαστίδιο δημιουργεί πολλά αντίτυπα του παραλληλογράμμου (75-250 κιλοβάσεων) πλαστιδίου. Ο αριθμός των αντιτύπων του γενώματος είναι πολύ ευέλικτος και ποικίλλει μέχρι και σε 100 σε γρήγορα διαιρούμενα κύτταρα τα οποία γενικά περιέχουν λίγα πλαστίδια (περίπου 100) ή ακόμα λιγότερα σε πιο ώριμα κύτταρα. Το γονιδίωμα των πλαστιδίων περιέχει περίπου 100 γονίδια και κωδικοποιεί ριβοσωμικό RNA rRNA και μεταφορικό RNA tRNA και πρωτε¨νες που ενέχονται στην φωτοσύνθεση και στην μεταγραφή και μετάφραση γονιδίων. Παρόλα αυτά τα γονίδια αντιπροσωπεύουν μόνο ένα μικρό μέρος των γονιδίων που ελέγχουν την λειτουργία των πλαστιδίων. Τα υπόλοιπα ελέγχονται από τον πυρήνα και επιτρέπουν την διαφοροποίηση τους.

## Πλαστίδια στις άλγες

Στις άλγες, ο όρος *λευκοπλάστης* χρησιμοποιέιται για όλα τα πλαστίδια που δεν διαθέτουν χρωστικές. Η λειτουργία τους ποικίλλει και είναι διαφορετική από αυτή των φυτών. Οι *ετιοπλάστες*, *αμυλοπλάστες* και *χρωμοπλάστες* είναι ειδικοί για κάθε φυτό που απαντώνται και δεν απαντώνται στις άλγες. Τα πλαστίδια που βρίσκονται στις άλγες διαφέρουν επίσης από αυτά των φυτών στο ίτι δεν περιέχουν στη σύνθεσή τους πυρηνοειδή.

 
## Πηγές
* A Novel View of Chloroplast Structure: contains fluorescence images of chloroplasts and stromules as well as an easy to read chapter.
* 
* Birky, C. W. 2001. The inheritance of genes in mitochondria and chloroplasts: laws, mechanisms and models. Annual Review of Genetics 35: 125-148.

### Βιβλιογραφία
Bhattacharya, D. (Ed.) 1997 *Origins of Algae and their Plastids.* Springer-Verlag/Wein, New York. ISBN 3-211-83036-7

Κατηγορία:Κυτταρικά οργανίδια
Κατηγορία:Φυσιολογία φυτών
Νεοπτόλεμος (μυθολογία)

Ο **Νεοπτόλεμος** (

Κατηγορία:Τρωικός Πόλεμος
Κατηγορία:Μυθικοί βασιλείς της Ηπείρου
Νίκος Πολίτης (αποσαφήνιση)

Με το όνομα **Νίκος Πολίτης** είναι γνωστοί οι παρακάτω.

*Νίκος Ε. Πολίτης, Έλληνας συγγραφέας, δημοσιογράφος και ιστορικός από την Πάτρα.
*Νικόλαος Πολίτης, Έλληνας λαογράφος με καταγωγή από την Μάνη, θεωρείται ο πατέρας της Ελληνικής Λαογραφίας.
*Νικόλαος Πολίτης, Έλληνας διπλωμάτης και συγγραφέας (1872-1942).
*Νίκος Πολίτης (σκηνογράφος), Έλληνας σκηνογράφος. 
*Νίκος Πολίτης (λογοτέχνης), Έλληνας ποιητής.
*Νίκος Πολίτης (ποδοσφαιριστής), Έλληνας ποδοσφαιριστής του Ολυμπιακού που εξορίστηκε στη Μακρόνησο.

## Δείτε επίσης
* Πολίτης (αποσαφήνιση)
Λουδοβίκος Φερδινάνδος της Γαλλίας

Ο **Λουδοβίκος** (γαλλ. *Louis de France*, 4 Σεπτεμβρίου 1729 - 20 Δεκεμβρίου 1765) του Οίκου των Βουρβόνων ήταν πρίγκιπας και δελφίνος της Γαλλίας και πατέρας τριών Γάλλων βασιλέων (Λουδοβίκου ΙΣΤ΄, Λουδοβίκου ΙΗ΄και Καρόλου Ι΄).

## Βιογραφία
Ο *Λουδοβίκος Φερδινάνδος* ήταν το τέταρτο παιδί και ο πρώτος και μοναδικός επιζήσας γιος του Λουδοβίκου ΙΕ΄ της Γαλλίας και της Μαρίας Λεστσύνσκα της Πολωνίας. Γεννήθηκε στα Ανάκτορα των Βερσαλλιών μετά πολλές αποτυχημένες προσπάθειες της μητέρας του για την απόκτηση γιου. Η αναγγελία της γέννησής του έγινε δεκτή σε ολόκληρη τη Γαλλία με τεράστιο ενθουσιασμό, αφού ήταν ακόμα νωπές οι τραγικές μνήμες στα τέλη της βασιλείας του Λουδοβίκου ΙΔ΄ (1710 - 1715) όπου κινδύνευσε να ξεκληριστεί ολόκληρη η βασιλική οικογένεια, λόγω των θανάτων τριών Δελφίνων (του γιου, του εγγονού και του δισέγγονου του Βασιλιά). Προκλήθηκε ενθουσιασμός με πυροτεχνήματα και ζητωκραυγές σε όλες τις πόλεις της Γαλλίας, και πήρε τον τίτλο του ''Δελφίνου'' (του διαδόχου του γαλλικού θρόνου). Βαπτίσθηκε όπως όλα τα μέλη της βασιλικής οικογένειας, αρχικά ανεπίσημα και σε ηλικία επτά ετών επίσημα με το όνομα *Λουδοβίκος*, με νονό τον ξάδελφό του, Λουδοβίκο, Δούκα της Ορλεάνης.

Από μικρός έδειχνε μεγάλο ενδιαφέρον στις στρατιωτικές τέχνες και απογοητεύτηκε έντονα όταν ο πατέρας του αρνήθηκε (1744) να τον πάρει μαζί του στον Πόλεμο της Αυστριακής Διαδοχής. Στο Μετς, την ίδια χρονιά, ο Βασιλιάς αρρώστησε βαριά και ο Δελφίνος παρακούοντας τις πατρικές εντολές έσπευσε κοντά του. Ήταν μια απερίσκεπτη ενέργεια που θα μπορούσε να έχει επιφέρει τον θάνατο Βασιλιά και Διαδόχου. Έκτοτε, οι σχέσεις τους ψυχράνθηκαν, παρά την μεγάλη αγάπη που έδειχνε ως τότε ο Βασιλιάς για τον γιο του.

Ήταν καλλιεργημένος πρίγκιπας με ενδιαφέροντα στη μελέτη, τη μουσική, το κυνήγι και τις συζητήσεις. Παράλληλα, ήταν και πολύ πιστός χριστιανός, όπως η μητέρα του και οι αδελφές του, κάτι που δεν συνέβαινε με τον μάλλον άθεο και γυναικά πατέρα του. 

Πέθανε από φυματίωση σε ηλικία 36 ετών, πριν και από τους δύο γονείς του. Ενταφιάστηκε στη Βασιλική του Αγίου Διονυσίου.

## Οικογένεια
Νυμφεύτηκε πρώτα το 1744 τη Μαρία Θηρεσία των Βουρβόνων, κόρη του Φιλίππου Ε΄ της Ισπανίας, και απέκτησαν μια κόρη:
* Μαρία Θηρεσία (1746 - 1748).

Η Μαρία Θηρεσία πέθανε το 1746 κατά τη γέννηση της κόρης τους.

Το 1747 νυμφεύτηκε τη Μαρία Ιωσηφίνα της Σαξονίας, κόρη του Αυγούστου Γ΄ της Πολωνίας, και είχε δώδεκα τέκνα:
* θνησιγενής γιος (30 Ιανουαρίου 1748).
* θνησιγενής γιος (10 Μαΐου 1749).
* Μαρία Ζεφυρίνα (1750 - 1755).
* Λουδοβίκος Ιωσήφ (1751 - 1761), Δούκας της Βουργουνδίας.
* θνησιγενής κόρη (9 Μαρτίου 1752).
* Λουδοβίκος ΙΣΤ΄ (1754 - 1793), Βασιλιάς της Γαλλίας.
* Λουδοβίκος ΙΗ΄ (1755 - 1824), Βασιλιάς της Γαλλίας.
* Κάρολος Ι΄ (1757 - 1836), Βασιλιάς της Γαλλίας.
* θνησιγενής γιος (1756).
* Μαρία Κλοτίλδη (1759 - 1802), παντρεύτηκε τον Κάρολο Εμμανουήλ Δ΄ της Σαρδηνίας.
* θνησιγενής κόρη (1762).
* Ελισάβετ (1764 - 1794), απεβίωσε στη γκιλοτίνα.

## Πρόγονοι




## Παραπομπές


## Εξωτερικοί σύνδεσμοι
* 

Κατηγορία:Οίκος των Βουρβόνων
Κατηγορία:Ιππότες του Τάγματος του Αγίου Πνεύματος
Κίνηση για την Ενότητα Δράσης της Αριστεράς

Η **Κίνηση για την Ενότητα Δράσης της Αριστεράς** (**Κ.Ε.Δ.Α.**) ήταν μια ελληνική πολιτική οργάνωση, που συμμετείχε στο Συνασπισμό Ριζοσπαστικής Αριστεράς.

Η Κ.Ε.Δ.Α. ιδρύθηκε το 2000 από μια ομάδα στελεχών που αποσπάστηκε από το Κ.Κ.Ε., όπως οι: Γιάννης Θεωνάς (πρώην ευρωβουλευτής του Κ.Κ.Ε.) και Μήτσος Κωστόπουλος (πρώην πρόεδρος της κοινοβουλευτικής ομάδας του Κ.K.E.). Εντούτοις, ο Κωστόπουλος, αποχώρησε από την Κ.Ε.Δ.Α. τον Μάιο του 2007.

Το 2010, η Κ.Ε.Δ.Α. μαζί με την Κ.Ο.Ε. αποφάσισαν να αντικαταστήσουν τις εφημερίδες τους (*Ενότητα* και *Αριστερά* αντίστοιχα) με μια νέα εφημερίδα που θα εκφράζει τον ευρύτερο χώρο του ΣΥ.ΡΙΖ.Α. Το νέο εγχείρημα που έκανε την εμφάνισή του τον Φλεβάρη του 2010 ονομάστηκε *[[Δρόμος της Αριστεράς]]*.

H KEΔΑ ήταν η τελευταία συνιστώσα του ΣΥ.ΡΙΖ.Α., καθώς δεν αυτοδιαλύθηκε το 2013, με το μετασχηματισμό του ΣΥΡΙΖΑ σε ενιαίο φορέα, ούτε αποχώρησε με τη διάσπασή του το 2015.

Ο Γιάννης Θεωνάς διατέλεσε βουλευτής Β΄ Αθηνών του ΣΥΡΙΖΑ κατά την περίοδο 2015-2019. 

## Παραπομπές


## Εξωτερικοί σύνδεσμοι
* Δρόμος της Αριστεράς

Κατηγορία:Συνιστώσες του ΣΥΡΙΖΑ
Αστέρας Πατρών

Ο **Αστέρας** ήταν αθλητικός σύλλογος στην Πάτρα με τμήματα ποδοσφαίρου, κλασσικού αθλητισμού, πετοσφαίρισης και καλαθοσφαίρισης. Ιδρύθηκε το 1939 από μέλη που αποχώρησαν από τον Ηρακλή Πατρών, αυτοί ήταν οι Θ. Καραχάλιος, Ν. Βαρυμπόπης, Σταύρος Κωστής, Βασ. Διονυσόπουλος και Χρ. Τσεντούρος.

## Ποδόσφαιρο
Συμμετείχε πρώτη φορά στην Α΄κατηγορία της Αχαΐας το 1943-44. Το πρωτάθλημα του 1943-44 έγινε κατά τη διάρκεια της κατοχής και διοργανώθηκε από την *ένωση ελλήνων αθλητών*, μέχρι την 3η αγωνιστική ο Αστέρας ήταν 1ος στην βαθμολογία 2 βαθμούς μπροστά από την Παναχαϊκή, αλλά το πρωτάθλημα διεκόπη λόγω διαφωνίας του παραρτήματος της Ε.Ε.Α. με τα κεντρικά στην Αθήνα. Ο Αστέρας αγωνίστηκε σε όλα τα πρωταθλήματα Α΄κατηγορίας της ΕΠΣ Πατρών μέχρι το 1959 που συγχωνεύτηκε με την Δόξα Πατρών και ιδρύθηκε ο Πατραϊκός Ο.Φ.. Η συγχώνευση ήταν επιτυχημένη αφού ο Πατραϊκός έφτασε μέχρι την Β΄Εθνική.

Ο Αστέρας διατηρούσε και Β' ομάδα όπου συμμετείχε στο τοπικό πρωτάθλημα Γ΄κατηγορίας το 1946, 1947 και το 1948.

### Η πορεία του

## Τμήμα πετοσφαίρισης
Το τμήμα βόλεϋ του Αστέρα αγωνίστηκε στα περισσότερα προπολεμικά και μεταπολεμικά τοπικά πρωταθλήματα της Πάτρας. Το 1940 έπαιξε στην τελική φάση του Πανελλήνιου πρωταθλήματος, μαζί με τον Π.Ο.Π. και την ΕΑΠ, διεκδικώντας τον τίτλο του πρωταθλητή Ελλάδας. Στους αγώνες συμμετείχαν 10 ομάδες και ο Αστέρας έχασε από τον Ιωνικό με 2-0 και την Νέα Σμύρνη επίσης με 2-0.

## Τμήμα κλασσικού αθλητισμού
Το τμήμα κλασσικού αθλητισμού του Αστέρα με πολλές συμμετοχές σε πανελλήνια πρωταθλήματα. Μεγάλυτερος αθλητής που ανέδειξε ο σύλλογος ήταν ο Γ. Πετρόπουλος 2ος πανελληνιονίκης στο άλμα εις ύψος.

## Τμήμα Καλαθοσφαίρισης
Το τμήμα καλαθοσφαίρισης αγωνίστηκε στα τοπικά πρωταθλήματα της Τ.Ε. ΣΕΓΑΣ χωρίς να καταφέρει να διακριθεί σε πανελλήνιο επίπεδο.

## Αναφορές




## Πηγές

* Τάσσος Σταθόπουλος, *Αχαϊκό Ποδόσφαιρο. Εκατόν Είκοσι Χρόνια (1891-2010)*, Εκδόσεις "Γιάννης Πικραμένος", Πάτρα 2010 ISBN 978-968-6628-27-6
* εφημερίδα *Πελοπόννησος*, φύλλο 14 Ιουλίου 1957 από το Μουσείο τύπου Πατρών. Αφιέρωμα στο Αστέρα.

Κατηγορία:Αθλητικοί σύλλογοι Αχαΐας
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 1926
Κατηγορία:Ιδρύσεις ομάδων καλαθοσφαίρισης σε άγνωστο έτος
RNA πολυμεράση

thumb| Η RNAP από τον μικροοργανισμό ''T. aquaticus'' απεικονίζεται εδώ κατά τη διάρκεια της επιμήκυνσης
**RNA πολυμεράση** (συντομογραφία **RNAP** ή **RNApol**) ή πιο συγκεκριμένα η **κατευθυνόμενη/εξαρτώμενη από το DNA πολυμεράση RNA (DdRP)** στην μοριακή βιολογία, είναι ένα ένζυμο που καταλύει τις χημικές αντιδράσεις που συνθέτουν RNA από ένα πρότυπο DNA. Τα ένζυμα της RNA πολυμεράσης είναι απαραίτητα για τη ζωή και απαντώνται σε όλους τους οργανισμούς. Σε χημικούς όρους, η RNAP είναι μία νουκλεοτιδική τρανσφεράση που πολυμερίζει τα ριβονουκλεοτίδια στο (3') άκρο τους μεταγραφέντος RNA.

## Ιστορία
Το RNAP ανακαλύφθηκε από τους Σαμ Βάις (*Sam Weiss*) και Τζέραρντ Χέρβιτς (*Jerard Hurwitz*) το 1960.. Το Βραβείο Νόμπελ Ιατρικής του 1959 απονεμήθηκε στους Σεβέρο Οτσόα (*Severo Ochoa*) και Άρθουρ Κόρνμπεργκ (*Arthur Kornberg*) για την ανακάλυψη που πιστευόταν ότι ήταν το RNAP, αλλά ουσιαστικά ήταν μια ριβονουκλεοπρωτεϊνη. Το Βραβείο Νόμπελ Χημείας του 2006 απονεμήθηκε στον Ρότζερ Κόρνμπεργκ (*Roger Kornberg*) για την αναλυτική μοριακή περιγραφή της RNA πολυμεράσης κατά τη διάρκεια της μετάφρασης.

## Έλεγχος της μεταγραφής
Ο έλεγχος της μεταγραφής επηρεάζει τη γονιδιακή έκφραση και έτσι επιτρέπει το κύτταρο να προσαρμόζεται σε ένα συνεχώς μεταβαλλόμενο περιβάλλον και να έχει ειδικούς ρόλους μέσα σε ένα οργανισμό, όπως το να διατηρεί σταθερές τις βασικές μεταβολικές διαδικασίες που είναι απαραίτητες για την επιβίωση. Έτσι, δεν εκπλήσσει το ότι η λειτουργία της RNAP υπόκειται σε ένα εξαιρετικά πολύπλοκο ρυθμιστικό μηχανισμό. Στο βακτήριο *[[Escherichia coli]]* έχουν βρεθεί περισσότεροι από 100 παράγοντες που επηρεάζουν τη δραστηριότητα του  RNAP.

Η RNAP μπορεί να ξεκινήσει την μεταγραφή σε ειδικές ακολουθίες DNA, που είναι γνωστές σαν υποκινητές. Παράγει στη συνέχεια μια αλυσίδα συμπληρωματική στην αρχική ακολουθία DNA από την οποία προήλθε. Η διαδικασία της προσθήκης νουκλεοτιδίων είναι γνωστή ως επιμήκυνση. Στα ευκαρυωτικά κύτταρα η RNAP μπορεί να κατασκευάσει αλυσίδες μέχρι και 2,4 εκατομμυρίων νουκλεοσιδίων. Επίσης, προτιμά να απελευθερώνει το αντίγραφο του DNA εκλεκτικά μόνο όταν απαντά ειδικές ακολουθίες DNA που ονομάζονται τερματιστές (κωδικόνια λήξης, *terminators*).

## Προϊόντα της RNAP
* Αγγελιοφόρο RNA (mRNA) 
* Μη κωδικοποιούμενο RNA 
** Μεταφορικό RNA (tRNA)
** Ριβοσωμικό RNA (rRNA)
** Μικρό RNA
** Καταλυτικό RNA

## Αναφορές


## Εξωτερικοί σύνδεσμοι
* DNAi - DNA Interactive, including information and Flash clips on RNA Polymerase.

Κατηγορία:Ένζυμα
Κατηγορία:RNA
Ιούλιος Σμιτ

Ο **Ιωάννης Φρειδερίκος Ιούλιος Σμιτ** () ήταν Γερμανός αστρονόμος, ο οποίος γεννήθηκε στις 25 Οκτωβρίου του 1825 στο Οϊτίν της Γερμανίας και πέθανε στην Αθήνα στις 7 Φεβρουαρίου του 1884. Από το 1858 και για 26 συναπτά έτη, έως τον θάνατο του, διετέλεσε Διευθυντής του Αστεροσκοπείου Αθηνών. Η εκλογή του Ιούλιου Σμιτ έγινε από τον Σίμωνα Σίνα, ο οποίος τον έστειλε στην Αθήνα και τον μισθοδοτούσε, κάτι το οποίο συνεχίστηκε και μετά τον θάνατο του Σίμωνα Σίνα, από την οικογένεια του εθνικού ευεργέτη.

## Παραπομπές


Κατηγορία:Γερμανοί αστρονόμοι
Κατηγορία:Σεληνογράφοι
Κατηγορία:Αστρονόμοι του 19ου αιώνα
Ερρίκος του Αρτουά

Ο **Ερρίκος** (γαλλ. *Henri d'Artois*, 29 Σεπτεμβρίου 1820 – 24 Αυγούστου 1883) του Οίκου των Βουρβόνων ήταν δούκας του Αρτουά και κόμης του Σαμπόρ και υπήρξε Βασιλιάς της Γαλλίας και της Ναβάρρας για 7 μέρες (2 - 9 Αυγούστου 1830) ως ***Ερρίκος Ε΄***. Ήταν νόμιμος διεκδικητής του γαλλικού Στέμματος από το 1844 μέχρι τον θάνατό του, όταν τον διαδέχθηκε ο Ιωάννης Κάρολος των Βουρβόνων-Ισπανίας.

## Βιογραφία
150px|μικρογραφία|αριστερά|Ο Ερρίκος το 1833.
Ο *Ερρίκος Κάρολος Φερδινάνδος Μαρία Θεόδοτος* ήταν το δεύτερο παιδί και ο μοναχογιός του Καρόλου Φερδινάνδου, Δούκα του Μπερρύ, και της Καρολίνας Φερδινάνδης Λουίζας των Δύο Σικελιών, και εγγονός του Καρόλου Ι΄ της Γαλλίας. Γεννήθηκε στις 29 Σεπτεμβρίου 1820 στο Παρίσι, στο Ανάκτορο Κεραμεικού, λίγους μήνες μετά τη δολοφονία του πατέρα του, χωρίς να παραβρεθεί στο δωμάτιό του κανένα μέλος της βασιλικής οικογένειας, κάτι που προκάλεσε κατάπληξη στους οπαδούς του Λουδοβίκου Φιλίππου, Δούκα της Ορλεάνης. Πήρε τον τίτλο του *[[Δούκας|δούκα]] του [[Μπορντώ]]* και ονομάστηκε «Θεόδοτος» διότι, χωρίς τη γέννησή του, η κύρια βασιλική γραμμή θα είχε αφανιστεί.

Κηρύχθηκε βασιλιάς μετά την παραίτηση του παππού και του θείου του, αλλά το μικρό παιδί βασίλευσε μόνο επτά ημέρες, αφού το συμβούλιο της επανάστασης έδωσε το Στέμμα στον Λουδοβίκο Φίλιππο του Οίκου της Ορλεάνης. Το 1836, με τον θάνατο του παππού του, απέκτησε δια βίου τον τίτλο του μνηστήρα του θρόνου, από την πλευρά της νόμιμης γραμμής της δυναστείας, και οι οπαδοί του ονομάσθηκαν «*Νόμιμοι*», προκειμένου να ξεχωρίσουν από τους «*Ορλεανιστές*» τους οπαδούς του Λουδοβίκου Φιλίππου. Οι οπαδοί του ήταν πολύ λιγότεροι, λόγω της αντιπάθειας που είχε στον λαό ο παππούς του και ο θείος του. Ο Ερρίκος προτίμησε τελικά τον τίτλο του *κόμη του Σαμπόρ*.

### Οριστική αποτυχία της παλινόρθωσης της μοναρχίας
μικρογραφία|Ο Ερρίκος, Κόμης του Σαμπόρ, το 1870.
Μετά την ήττα των Γάλλων στον Γαλλοπρωσικό πόλεμο και την πτώση του Ναπολέοντα Γ΄, το 1870, σχηματίστηκε μια προσωρινή Τρίτη Δημοκρατία, η οποία επέτρεψε στους βασιλικούς να επανέλθουν στη χώρα. Οι βασιλικοί είχαν την πλειοψηφία στο Εθνικό Συμβούλιο και ο Ερρίκος ήταν έτοιμος να επανέλθει στο θρόνο. Οι Ορλεανιστές συμφώνησαν με τις αξιώσεις του, γιατί γνώριζαν ότι δεν είχε παιδιά, οπότε με το θάνατό του αυτοί θα ήταν οι διάδοχοι. Αλλά, το 1871, η παράλογη απαίτηση του Ερρίκου να αντικατασταθεί η εθνική σημαία της Γαλλίας, η γνωστή *Τρικολόρ*, με την παλιά άσπρη με τον εραλδικό κρίνο ανέτρεψε την υπέρ του κατάσταση.

Σταδιακά, η κοινή γνώμη είχε στραφεί υπέρ της εγκαθίδρυσης νέας δημοκρατίας, με πρόεδρο τον Αντόλφ Τιέρ, ενώ ο Ερρίκος έμεινε κοροϊδευτικά στη μνήμη των Γάλλων ως αναστηλωτής της Τρίτης Δημοκρατίας ή *Γάλλος [[Τζορτζ Ουάσινγκτον|Ουάσινγκτον]]*.

## Οικογένεια
Το 1846, νυμφεύτηκε τη δεύτερη εξαδέλφη του, Μαρία Θηρεσία των Αψβούργων-Λωρραίνης, κόρη του Φραγκίσκου Δ΄ της Μόντενα· δεν απέκτησαν απογόνους.

## Πρόγονοι





Κατηγορία:Οίκος των Βουρβόνων
Κατηγορία:Μονάρχες της Γαλλίας
Γρύπας

[thumb|250px|Γρύπας σε τοιχογραφία στην αίθουσα του θρόνου στην [Κνωσσός|Κνωσσό.]]
Ο **Γρύπας** (, κλασικά λατινικά: *grȳps* ή *grȳpus*, ύστερα και μεσαιωνικά λατινικά: *gryphes*, *grypho* κτλ., παλαιά γαλλικά: *griffon*) ήταν ορνιθομορφική απεικόνιση κοινή στην ελληνική μυθολογία και τις παραδόσεις ευρασιατικών πληθυσμών, κυρίως του πολιτισμού Πάζιρικ.

## Περιγραφή
Είχε σώμα λιονταριού, κεφάλι και φτερά αετού. Επίσης σε μερικές αναπαραστάσεις του φαίνεται πως έχει και ουρά φιδιού. Ο μύθος του θεωρείται ότι προέρχεται από την Μεσοποταμία. Πιθανότατα η γέννηση του μύθου ανάγεται στην εποχή της πρώτης ανακάλυψης απολιθωμάτων δεινοσαύρων από τον προϊστορικό άνθρωπο. Η ράχη του ήταν σκεπασμένη με φτερά και τα νύχια στα λιονταρίσια πόδια του ήταν δυνατά και γαμψά σαν του αετού. Τα νύχια του γρύπα θεωρούνταν πολύτιμα κατά τον Μεσαίωνα επειδή λεγόταν ότι μπορούσαν να ανιχνεύσουν την ύπαρξη δηλητηρίου στα υγρά, χωρίς όμως να μπορούν να το καθαρίσουν.

## Πρόσθετες πληροφορίες

Ο γρύπας είναι σύμβολο συνδεδεμένο με τη Μινωική Κρήτη. Σχετικά με τον Μινωικό άπτερο Γρύπα, υπάρχουν ευρήματα αρχαιολογικών ανασκαφών από την Ύστερη Εποχή του Χαλκού, 1450 - 1400 π.Χ. Δύο άπτεροι γρύπες απεικονίζονται δεξιά και αριστερά του θρόνου στην τοιχογραφία στην κύρια αίθουσα του θρόνου (κρητομυκηναϊκή περίοδος 1700 π.Χ. - 1075 π.Χ.) στο Μινωικό ανάκτορο. Οι γρύπες εμφανίζονται άπτεροι, για να δηλώσουν την συνεχή παρουσία τους στον χώρο της αίθουσας του θρόνου. Η μικτή μορφή του άπτερου γρύπα έδινε έκφραση των τριών σφαιρών του κόσμου, της ουράνιας, της επίγειας και της υποχθόνιας, με το αετίσιο του κεφάλι, το λιονταρίσιο σώμα και την φιδίσια ουρά, συμβόλιζε δε την βασιλική και θεία ισχύ.

Ένα δεύτερο παράδειγμα είναι το σφραγιστικό δακτυλίδι με παράσταση θεάς και γρύπα: Χρονολόγηση: Ύστερη Εποχή του Χαλκού, 1450 - 1400 π.Χ. Το μεγαλύτερο μέρος καταλαμβάνει ένας γρύπας, που παριστάνεται σε «ιπτάμενο καλπασμό» να εκτινάσσεται προς τα αριστερά και επάνω, με ανοιγμένα τα φτερά του. Το σώμα του είναι λεπτό και ανάλαφρο, ενώ το κεφάλι του τονίζεται με το μακρύ, γαμψό ράμφος.

Ο Γρύπας ήταν το έμβλημα της αρχαίας πόλης των Αβδήρων. Σε νεότερα σύμβολα απαντάται και στο Έμβλημα της Βάδης-Βυρτεμβέργης.


Image:Table support griffins Getty Villa 85.AA.106.jpg|Γρύπες κατασπαράζουν ελαφίνα.
Image:Facing griffins Abbatiale Mozac 2007 06 30.jpg|Γρύπες σε κολώνα εκκλησίας στη Γαλλία.
Image:Persepolis 24.11.2009 11-18-45.jpg|Αχαιμενιδών γρύπας στην Περσέπολη.
Image:Satyr griffin Arimaspus Louvre CA491.jpg|Γρύπας σε καλυκόσχημο κρατήρα (Μουσείο Λούβρου).


## Παραπομπές


## Εξωτερικοί σύνδεσμοι
* 

Κατηγορία:Μυθολογικά πλάσματα
Μαρία Ιωσηφίνα της Σαβοΐας

Η **Μαρία Ιωσηφίνα** (γαλλ. *Marie Joséphine de Savoie*, 2 Σεπτεμβρίου 1753 - 13 Νοεμβρίου 1810) του Οίκου της Σαβοΐας ήταν πριγκίπισσα της Σαβοϊας και μετέπειτα κόμισσα της Προβηγκίας.

## Βιογραφία
Η *Μαρία Ιωσηφίνα Λουίζα* γεννήθηκε στο Τορίνο. Ήταν το τρίτο παιδί και δεύτερη κόρη του Βίκτωρος Αμεδαίου Γ΄ της Σαρδηνίας και της Μαρίας Αντωνίας Φερδινάνδης της Ισπανίας. 

Παντρεύτηκε το Λουδοβίκο, Κόμη της Προβηγκίας (1771). Σε δύο χρόνια και η μικρότερη αδελφή της Μαρία Θηρεσία της Σαβοΐας παντρεύτηκε τον μικρότερο αδελφό του συζύγου της, Κάρολο, Κόμη του Αρτουά. Δεν κατάφερε να κάνει παιδιά, αφού είχε δύο αποβολές (1774, 1781). 

Το 1791 ακολούθησε το σύζυγό της στην εξορία στη Μεγάλη Βρετανία (1791). Όταν ο νεαρός Λουδοβίκος ΙΖ΄ πέθανε στη φυλακή (1795), ο σύζυγός της ανακηρύχθηκε εξόριστος βασιλιάς και η ίδια βασίλισσα στο πλευρό του.

Μετά το θάνατό της στην εξορία σε ηλικία 57 ετών (1810), η σορός της μεταφέρθηκε στην ιδιαίτερη πατρίδα της, όπου ο αδελφός της, Κάρολος Φήλιξ της Σαρδηνίας, ανήγειρε προς τιμή της μνημείο.

Το 1814 ο Κόμης της Προβηγκίας έγινε βασιλιάς ως *Λουδοβίκος ΙΗ΄* έως το θάνατό του το 1824.

## Πρόγονοι



## Παραπομπές


Κατηγορία:Βασίλισσες και Αυτοκράτειρες της Γαλλίας
Κατηγορία:Οίκος της Σαβοΐας
Κατηγορία:Δούκισσες του Βαντόμ
Κατηγορία:Δούκισσες του Ανζού
Κατηγορία:Κόμισσες της Προβηγκίας
Κατηγορία:Πριγκίπισσες της Γαλλίας
Κατηγορία:Πριγκίπισσες της Σαβοΐας
Φρεντερίκ Μπριλί Μπουαμπρέ

Ο **Φρεντερίκ Μπριλί Μπουαμπρέ** (*[[γαλλικά]]: Frédéric Bruly Bouabré*, 11 Μαρτίου 1923 - 28 Ιανουαρίου 2014) ήταν Ιβοριανός καλλιτέχνης. 

## Βιογραφικά στοιχεία
Γεννήθηκε στο Ζεπρεγκιέ και ήταν από τους πρώτους κατοίκους της Ακτής Ελεφαντοστού που μορφώθηκαν από τη γαλλική αποικιοκρατική κυβέρνηση. Στις 11 Μαρτίου του 1948, είδε ένα όραμα που επηρέασε άμεσα το κατοπινό έργο του. Ο Μπουαμπρέ δημιούργησε πολλά από τα εκατοντάδες μικρά του σχέδια, ενώ παράλληλα δούλευε ως υπάλληλος σε διάφορες κρατικές υπηρεσίες. Τα σχέδιά του αυτά απεικονίζουν πολλά διαφορετικά θέματα, αντλημένα κυρίως από την τοπική παράδοση. Κάποια αποτυπώνουν τα δικά του οράματα. Όλα τα σχέδια είναι μέρος ενός μεγάλου κύκλου, με τίτλο *Γνώση του Κόσμου*. Ο Μπουαμπρέ δημιούργησε επίσης ένα οικουμενικό αλφάβητο 448 γραμμάτων, το οποίο χρησιμοποίησε για να αποδώσει την προφορική παράδοση του λαού του, των Μπετέ. Πολλά από τα σχέδιά του βρίσκονται στη συλλογή του Ζαν Πιγκοτζί.

## Παραπομπές


Κατηγορία:Ιβοριανοί καλλιτέχνες
Πότνια θηρών (τοιχογραφία)

Η **Πότνια θηρών** είναι τοιχογραφία που ανακαλύφθηκε στον οικισμό του Ακρωτηρίου Θήρας, στο δωμάτιο 3Α του πρώτου ορόφου του κτιρίου **Ξεστή 3**, στον βόρειο τοίχο. Αποτελεί θεματική ενότητα με την τοιχογραφία με τις Κροκοσυλλέκτριες που βρισκόταν στο ίδιο δωμάτιο.  Η Ξεστή 3 είναι το μόνο - μέχρι τώρα - αδιαμφισβήτητο δημόσιο Ιερό του οικισμού.

## Διαστάσεις

Διαστάσεις σε μέτρα.

## Περιγραφή
[250px|thumb|Η [τοιχογραφία με την Πότνια Θηρών από τον Προϊστορικό οικισμό του Ακρωτηρίου της Θήρας]]

### Δυτικό τμήμα
Στον βόρειο τοίχο του δωματίου υπάρχει παράθυρο. Στο τμήμα του τοίχου στα αριστερά του παραθύρου (δυτικό τμήμα) βρίσκεται η Πότνια θηρών (*δέσποινα των ζώων*), η οποία, καθισμένη σε βαθμιδωτό θρόνο, δέχεται την προσφορά των κρόκκων από κροκοσυλλέκτρια που αδειάζει τα καλάθι της σε ένα πανέρι που βρίσκεται μπροστά της. Δίπλα στην Πότνια θηρών βρίσκεται ένας γρύπας, ενώ μπροστά της ένας κυανοπίθηκος. Η θεά έχει εντυπωσιακή κόμμωση με χρυσό διάδημα, ενώ στα μαλλιά της υπάρχει και κορδόνι με χρυσούς κόμπους. Στο λαιμό της φοράει ένα περιδέραιο από χάντρες με σχήμα πάπιας και ένα περιδέραιο με λιβελούλες, σε διάφορους χρωματισμούς και τα δύο, ενώ στο αυτί έχει χρυσό σκουλαρίκι. Το φόντο της τοιχογραφίας είναι ένα λιβάδι με κρόκους.

Η Πότνια θηρών φορά πτυχωτή Μινωική φούστα και πουκάμισο το οποίο αφήνει ακάλυπτο το στήθος.

### Ανατολικό τμήμα
Στο τμήμα της τοιχογραφικής σύνθεσης στα δεξιά του παραθύρου (ανατολικό τμήμα) απεικονίζεται μία κροκοσυλλέκτρια, η οποία μεταφέρει τον κρόκο σε καλάθι στον ώμο της, προφανώς για να πάει να το προσφέρει στην **Πότνια θηρών**.

Η συνολική θεματική ενότητα, δηλαδή η τοιχογραφία με τις Κροκοσυλλέκτριες και η τοιχογραφία με την Πότνια θηρών, περιλαμβάνει μία θεότητα, μία ιέρεια και τρεις κροκοσυλλέκτριες.

## Αναφορές


## Εξωτερικοί σύνδεσμοι
***Πανεπιστήμιο της Οκλαχόμα**, Αναπαράσταση του Δωματίου 3 της Ξεστής 3: 12

Κατηγορία:Τοιχογραφίες Ακρωτηρίου Θήρας
Κατηγορία:Τοιχογραφίες
Παιδοτρίβης

Ο **παιδοτρίβης** (αρχ.) ήταν ειδικός εκπαιδευτής που καθοδηγούσε τα παιδιά και τους εφήβους στις διάφορες σωματικές ασκήσεις τους και επέβλεπε την ορθή διεξαγωγή τους. Ήταν περίπου ό,τι σήμερα ο καθηγητής της σωματικής αγωγής με την διαφορά ότι δεν διέθετε θεωρητικές γνώσεις ανατομίας, φυσιολογίας, υγιεινής κλπ. τουλάχιστον πριν από τον 5ο αι. π.Χ.

Υπήρχαν ιδιώτες παιδοτρίβες με δικές τους παλαίστρες και δημόσιοι που εργάζονταν στα κρατικά γυμναστήρια. Συνήθως οι παιδοτρίβες ασχολούνταν και δίδασκαν όλα τα αθλήματα και μπορούσαν να έχουν βοηθούς και υπηρετικό προσωπικό.

Από τον 5ο αι. π.Χ. ορισμένοι παιδοτρίβες, εκτός από την καθαυτό σωματική άσκηση, συνδίασαν και την θεωρητική έρευνα γύρω από την άσκηση του σώματος. Οι θεωρητικοί αυτοί παιδοτρίβες, ονομάστηκαν τότε γυμναστές και αποτέλεσαν ξεχωριστό κλάδο, ενώ οι καθαυτό παιδοτρίβες συνέχισαν να υπάρχουν παραμένοντας οδηγοί για τις σωματικές ασκήσεις.

## Δείτε επίσης
*Αρχαία Ελλάδα

Κατηγορία:Εκπαίδευση στην αρχαία Ελλάδα
Κατηγορία:Αθλητισμός της Αρχαίας Ελλάδας
Κατηγορία:Φυσική αγωγή
Ανκόλε

thumb|right|Σημαία του Βασίλειου του Ανκόλε

thumb|right|Το Ανκόλε και οι περιφέρειές του

Το **Ανκόλε** είναι ένα από τα τέσσερα παραδοσιακά βασίλεια στην Ουγκάντα. Βρίσκεται στα νοτιοδυτικά της χώρας, ανατολικά της λίμνης Έντουαρντ. Ο λαός του Ανκόλε αποκαλείται Μπανγιανκόλε (ενικός: Μουνγιανκόλε). Η γλώσσα τους είναι Μπαντού και ονομάζεται Νγιανκόλε. Στις 30 Ιουνίου 1896 το βασίλειο κηρύχθηκε προτεκτοράτο της Βρετανίας. Το 1901 τα διάφορα προτεκτοράτα της περιοχής ενσωματώθηκαν στην Ουγκάντα. Επικεφαλής είναι ο μονάρχης, γνωστός ως Μουγκάμπε ή Ομουγκάμπε του Ανκόλε, ο οποίος σήμερα διατηρεί εθιμοτυπικό ρόλο ως ηγέτης των Μπανγιανκόλε.

## Εξωτερικοί σύνδεσμοι
* World Statesmen - Uganda
* A tour guide to Ankole Culture - Uganda 

Κατηγορία:Ιστορία της Ουγκάντας
Κατηγορία:Πρώην κράτη της Αφρικής
Ανκολε
Ενωμένη Εναλλακτική Αριστερά

Η **Ενωμένη Εναλλακτική Αριστερά** (*Esquerra Unida i Alternativa*) είναι ένα Καταλανικό πολιτικό κόμμα στην Ισπανία. Είναι το Καταλανικό μέρος της Ενωμένης Αριστεράς (*Izquierda Unida*). Ιδρύθηκε το 1998 ως συμμαχία από το Κόμμα των Καταλανών Κομμουνιστών, και των PSUC viu, POR, PRT-IR, PASOC, CEA and CLI. Είναι μέλος στο Κόμμα της Ευρωπαϊκής Αριστεράς.

## Εξωτερικοί σύνδεσμοι
* 
* Η σελίδα της Ενωμένης Εναλλακτικής Αριστεράς (στα Καταλανικά)

Κατηγορία:Σοσιαλιστικά κόμματα στην Ισπανία
Κατηγορία:Κομμουνιστικά κόμματα στην Ισπανία
Κατηγορία:Κόμματα της Καταλονίας
Κόμμα Δημοκρατικού Σοσιαλισμού (Τσεχία)

Το **Κόμμα Δημοκρατικού Σοσιαλισμού** (τσέχ.: Strana demokratického socialismu) είναι ένα Τσέχικο πολιτικό κόμμα, και ένα από τα ιδρυτικά κόμματα-μέλη που αποτελούν το Κόμμα της Ευρωπαϊκής Αριστεράς.

Το Κόμμα Δημοκρατικού Σοσιαλισμού έχει το συγκεκριμένο αυτό όνομα από τον Δεκέμβριο του 1997. Αποτελεί την πολιτική ενοποίηση SDL (''Κόμμα Δημοκρατικής Αριστεράς'') και του LB (''Αριστερό Μπλόκ'') που πραγματοποιήθηκε τον Ιούνιο του 1997. Αρχικά είχε το όνομα *LΒ-SDL*.

Κατηγορία:Τσέχικα πολιτικά κόμματα
Κατηγορία:Σοσιαλδημοκρατικά κόμματα
Παλαμήδι

Το **Παλαμήδι** είναι φρούριο στο Ναύπλιο της Ελλάδας το οποίο κατασκευάστηκε το 1687 από τους Βενετούς, ύστερα από την κατάληψη του λόφου στον οποίο βρίσκεται, μετά από σφοδρή μάχη με τους Οθωμανούς κατά τον Βενετοτουρκικό Πόλεμο. Ο λόφος πάνω στον οποίο βρίσκεται έχει ύψος 216 μέτρα και η ανάβαση στο Παλαμήδι γίνεται είτε μέσω αμαξωτής οδού είτε μέσω μιας σκάλας με πολλά σκαλοπάτια (γνωστά ως 999 σκαλοπάτια, ενώ στην πραγματικότητα είναι 857 σκαλοπάτια). Το 1715, κατά την διάρκεια του τελευταίου Βενετοτουρκικού Πολέμου οι Οθωμανοί το κυρίευσαν αφού ανατίναξαν τμήμα του.

Έχει έξι προμαχώνες: οι βορειοδυτικοί ονομάζονται Ρομπέρ και Αγ. Ανδρέα, οι βορειοανατολικοί προμαχώνες Λεωνίδα και Μιλιτιάδη, και οι νότιοι Θεμιστοκλή και Φωκίωνος. Αυτός του Αγ. Ανδρέα έχει τον ομώνυμο ναό και τη φυλακή (όπου κρατήθηκε ο Κολοκοτρώνης).

## Ελληνική Επανάσταση
thumb|Άποψη του Παλαμηδίου κατά τα τέλη του 19ου αιώνα.|εναλλ.=|αριστερά
Κατά τη διάρκεια της Ελληνικής Επανάστασης του 1821 οι Τούρκοι οχυρώθηκαν στο Παλαμήδι αλλά στις 30 Νοεμβρίου 1822 οι Έλληνες το κατέλαβαν έπειτα από μάχη στην οποία συμμετείχαν ο Στάικος Σταϊκόπουλος ο Μοσχονησιώτης και 300 άνδρες.

Μετά την Επανάσταση, το Παλαμήδι χρησίμευσε σαν φυλακή, στην οποία το 1833 φυλακίστηκε ο Θεόδωρος Κολοκοτρώνης και αποφυλακίστηκε 11 μήνες μετά , έπειτα από χάρη του βασιλιά Όθωνα.

## Προστατευόμενος βιότοπος
Οι περιοχές του Παλαμηδίου και της Ακροναυπλίας είναι προστατευόμενος βιότοπος του Natura 2000 κατά μία έκταση 3,7 τ.χλμ. Η βλάστηση του λόφου περιλαμβάνει πετρώδεις θαμνότοπους με φρύγανα, απόκρημνες ασβεστολιθικές πλαγιές με χασμοφυτική βλάστηση και δάση πεύκων. Στα προστατευόμενα είδη της χλωρίδας περιλαμβάνονται: Στάχυς του Σουώνσον υποείδος αργολικός, καμπανούλα andrewsii, πετροραγία αρμεριοειδής, δάφνη ιασμινοειδής, ερύσιμο το Κορινθιακό, στάχυς ο χρυσανθής. Στην πανίδα περιλαμβάνονται τα προστατευόμενα είδη: πράσινες χελώνες, σαύρες του Μοριά, γουστέρα της Πελοποννήσου, δεντρογαλιές, γουστέρα του Ταύρου, κ.α.

## Παραπομπές


Κατηγορία:Ναύπλιο
Κατηγορία:Κάστρα της Αργολίδας
Κατηγορία:Φυλακές στην Ελλάδα
Η Αριστερά (Γερμανία)

**Η Αριστερά** (γερμ.: *Die Linke*) είναι προοδευτικό πολιτικό κόμμα στην Γερμανία που κινείται στον χώρο της αριστεράς. Δημιουργήθηκε στις 16 Ιουνίου 2007, μετά την συγχώνευση του Κόμματος Δημοκρατικού Σοσιαλισμού (*PDS*) και της Εκλογικής Εναλλακτικής για την Κοινωνική Δικαιοσύνη (*WASG*). Σήμερα, ηγέτιδες του κόμματος είναι οι η Ζανίν Βίσλερ και η Σουζάνε Χένιχ-Βέλζο.

Διεθνώς, *η Αριστερά* είναι μέλος του Κόμματος της Ευρωπαϊκής Αριστεράς και της ομάδας GUE/NGL στο Ευρωκοινοβούλιο.

## Ιστορία
Τον Σεπτέμβριο του 2008, *η Αριστερά* μέτρησε 76.139 μέλη (πάνω από 60.000 προήλθαν από το PDS), που το κάνουν το τέταρτο μεγαλύτερο σε μέλη, πολιτικό κόμμα στη Γερμανία. Την πρώτη εβδομάδα μετά από τη συγχώνευση, υπήρξαν περίπου 2.500 νέα μέλη. Τα εκλογικά "φρούρια" της *Αριστεράς* βρίσκονται στις περιοχές που προήλθαν από την Ανατολική Γερμανία, από την οποία επίσης προέρχεται η μεγάλη πλειοψηφία των μελών της.

Στις εκλογές του 2009, η *Αριστερά* συγκέντρωσε το 11,9% των ψήφων, ενώ το 2013 έλαβε ποσοστό 8,6%. Σήμερα, *η Αριστερά* αντιπροσωπεύεται στην Ομοσπονδιακή Βουλή (*[[Μπούντεσταγκ|Bundestag]]*). Είναι η πέμπτη μεγαλύτερη παράταξη (από τις επτά που αντιπροσωπεύονται) και έχει ποσοστό 9,2%.

## Αποτελέσματα εκλογών
### Ομοσπονδιακή Βουλή (Μπούντεσταγκ)

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
*
Βαιθήλ

Η **Βαιθήλ**, στα Εβραϊκά *Μπαιτ-Ελ* () που σημαίνει «Οίκος Θεού», ήταν μια εξέχουσα πόλη του αρχαίου Ισραήλ. Το προγενέστερο χαναανιτικό όνομα της πόλης ήταν Λουζ («», *[[Ο']]*· Γένεση 28:19). Βρισκόταν στην ορεινή περιοχή της περιοχής του Εφραίμ. 

Είναι αξιοσημείωτο ότι στην Αγία Γραφή αναφέρεται περισσότερες φορές από οποιαδήποτε άλλη πόλη εκτός από την Ιερουσαλήμ. Σήμερα πιστεύεται ότι τα ερείπιά της βρίσκονται κοντά στην πόλη Μπεϊτίν, περίπου 17 χιλιόμετρα βόρεια της Ιερουσαλήμ.

Σε αυτή την πόλη κατασκήνωσε ο Αβραάμ μετά την Συχέμ όταν μπήκε στη γη της Χαναάν. (Γένεση 12:8) Αργότερα, όταν ο Ιακώβ κατευθυνόταν από τη Βηρ-σαβεέ προς τη Χαρράν, είδε εκεί ένα όραμα με μια σκάλα που έφτανε ως τον ουρανό και του επαναβεβαιώθηκε από τον Θεό η υπόσχεση που είχε δοθεί στον Αβραάμ. (28:10-19) Ο Θεός απευθύνθηκε λίγο αργότερα στον Ιακώβ λέγοντας: «Εγώ είμαι ο αληθινός Θεός της Βαιθήλ, όπου έχρισες μια στήλη και όπου ευχήθηκες μια ευχή σε εμένα. Τώρα σήκω, βγες από αυτή τη γη και επίστρεψε στη γη της γέννησής σου». (31:13, *[[ΜΝΚ]]*)

Αιώνες αργότερα, η Βαιθήλ έγινε η σημαντικότερη πόλη του βόρειου ισραηλιτικού βασιλείου υπό τον βασιλιά Ιεροβοάμ. Σύμφωνα με τις Εβραϊκές Γραφές, εκείνη την περίοδο της αποστασίας του λαού Ισραήλ από την λατρεία του Ιεχωβά, η Βαιθήλ μαζί με τη Δαν έγιναν ξακουστές ως κέντρα ειδωλολατρίας καθώς ο βασιλιάς είχε ανεγείρει σε αυτές χρυσά μοσχάρια ώστε να κάνει τον λαό να πάψει να πηγαίνει για λατρεία στον Ναό της Ιερουσαλήμ. (1 Βασιλέων 12:27-29, 31-33)

Παρά την επικράτηση της ειδωλολατρίας στη Βαιθήλ, η πόλη υπήρξε ο τόπος όπου διέμενε μια ομάδα προφητών κατά την περίοδο του Ηλία και του Ελισαιέ. Ήταν επίσης ο τόπος όπου ατίθασα παιδιά χλεύασαν τον προφήτη Ελισαιέ, πράγμα που τούς κόστισε τη ζωή τους ως αποτέλεσμα θεϊκής κρίσης. (2 Βασιλέων 2:1-3, 23, 24)

## Βιβλιογραφία
* *[[Ενόραση στις Γραφές]]*, Τόμος 1, 1989, Β. & Φ. Ε. Σκοπιά, στην αγγλική.

## Εξωτερικοί σύνδεσμοι
* 

Κατηγορία:Γεωγραφία της Βίβλου